**Erfa møde for nøglepersoner i region Syddanmark indenfor fælles hjælperordninger med respiratorisk overvågning.**

Erfa mødet afholdes den 24. august 2017 kl. 9.30 – 12.30 på Uddannelsescentret Fredericia, Mosegårdsvej 2, 7000 Fredericia.

Erfa mødet er relevant for nøglepersoner indenfor børneområdet hvor der er fælles ordninger, handicap - eller hjemmeplejeområdet, der aktuelt har ansvar for bevillinger og koordinering af hjælp til borgere, der har respiratorisk overvågning.

Fra regionen kan nøglepersoner på respirationsområdet deltage, fra sygehusadministration, regionshus og respirationscenter.

På mødet kan relevante problemstillinger i forhold til den reviderede samarbejdsaftale på respirationsområdet fra 21. september 2016 tages op.

Opleves det at formålet med Samarbejdsaftalen er indfriet?

Formålet med samarbejdsaftalen er at:

* borgerne oplever hurtige og smidige forløb gennem godt sektorsamarbejde
* begge sektorer bruger færrest mulige ressourcer på snitflade- og betalingsproblemstillinger
* der oparbejdes en højere grad af ensartede vilkår for borgere i sammenlignelige situationer, indenfor regionen

Afklaring af mødestruktur for Erfa-gruppen samt hvor næste Erfa-møde holdes.

Efter mødet vil der blive serveret en sandwich samt noget koldt at drikke (da hver deltager ifølge kommissorium selv skal afholde udgiften til mødeaktivitet/forplejning, bedes I ved tilmelding oplyse hvilket cvr.nr. og ean.nr., der skal benyttes til fakturering).

Bindende tilmelding til Erfa-mødet skal ske senest den 7. august 2017 på mail til Gitte Makne (gitte.makne@fredericia.dk).

Samtidig må I meget gerne oplyse kontaktoplysninger ved tilmeldingen (navn, arbejdssted, mail, tlf.nr. samt arbejdsområde), så der kan laves en liste over medlemmerne af Erfa-gruppen.

Vedhæftet:

Kommissorium for Erfa-mødet

Samarbejdsaftalen samt tjekliste

Denne invitation bedes sendt til nøglepersoner hos såvel børn som voksne/ældre på respirationsovervågning i den enkelte kommune.